Diari Oficial de la Generalitat Valenciana


Sumari del DOGV 4074, del 29-08-2001 (2001/8570)

RESOLUCIÓ, de 27 d'agost de 2001, de la Conselleria de Benestar Social, per la qual s'incrementen els crèdits amb què es financen les ajudes destinades a la realització en l'exercici de 2001 de programes i/o activitats que, relacionats amb les finalitats de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià, convocades per Ordre de 7 de desembre de 2000 de la Conselleria de Benestar (DOGV núm. 3.902, de 21 de desembre).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8570


Data del document
:   27-08-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dona
    * condició de la dona
    * suport econòmic
    * ajuda pública

RESOLUCIÓ, de 27 d'agost de 2001, de la Conselleria de Benestar Social, per la qual s'incrementen els crèdits amb què es financen les ajudes destinades a la realització en l'exercici de 2001 de programes i/o activitats que, relacionats amb les finalitats de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià, convocades per Ordre de 7 de desembre de 2000 de la Conselleria de Benestar (DOGV núm. 3.902, de 21 de desembre). [2001/8570]
  
La Conselleria de Benestar Social, mitjançant Ordre de 7 de desembre de 2000 (DOGV núm. 3.902, de 21 de desembre de 2000), ha regulat i convocat ajudes dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats del Govern Valencià.
  
Una vegada aprovada i publicada la Llei 2/2000, de 28 de desembre de 2000, de Pressupostos de la Generalitat Valenciana, per a l'exercici 2001 (DOGV núm. 3.907, de 29 de desembre de 2000), i d'acord amb l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir, mitjançant Resolució de 26 de febrer de 2001 (DOGV núm. 3.951, de 2 de març), a donar publicitat als crèdits i a la línia de subvenció destinats a finançar les ajudes convocades per l'Ordre de 7 de desembre de 2000.
  
Una vegada resolts adequadament tots els expedients incoats amb motiu de les sol·licituds de subvenció presentades a l'empara de l'Ordre de 7 de desembre de 2000, que acomplien els requisits per a accedir a aquestes ajudes, i com que hi ha crèdit disponible en la línia de subvenció T2739 correspon incrementar aquests.
  
Per tant, segons allò exposat i les competències d'aquesta Conselleria de Benestar Social, resolc:
  
Primer
  
Modificar la quantia del crèdit destinat a finançar l'Ordre de 7 de desembre de 2000, de la línia de subvenció que tot seguit s'indica:
  
Denominació: SSE Sector Dona
  
Línia de subvenció: T2739/01
  
Consignació pressupostària: increment de 436.117 PTA (2.621,12 euros) i passa de 93.185.342 PTA (41.441,97 euros) a 09.727.382 (417.261,6 euros).
  
Procedència: Fons propis no condicionats.
  
Segon
  
Publicar aquesta resolució en el Diari Oficial de la Generalitat Valenciana, amb la finalitat prevista en l'article 47.11 c, Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat Valenciana.
  
València, 27 d'agost de 2001.- El secretari Generalitat Valenciana de la Conselleria de Benestar Social: Ramón Doménech Doménech (per absència del conseller de Benestar Social, art. 6.1 del Decret 138/2000, de 12 de setembre).